
Valstybinė energetikos reguliavimo taryba (toliau – Taryba) 2024 m. sausio 26 d. nutarimu Nr. O3E-81 „Dėl Valstybinės energetikos reguliavimo tarybos 2011 m. liepos 25 d. nutarimo Nr. O3-193 „Dėl Pasinaudojimo elektros tinklais tvarkos aprašo rengimo sąlygų aprašo patvirtinimo“ pakeitimo“ (toliau – Nutarimas Nr. O3E-81) nutarė pakeisti Pasinaudojimo elektros tinklais tvarkos aprašo rengimo sąlygų aprašą, patvirtintą Tarybos 2011 m. liepos 25 d. nutarimu Nr. O3-193 „Dėl Pasinaudojimo elektros tinklais tvarkos aprašo rengimo sąlygų aprašo patvirtinimo“, bei įpareigojo elektros energijos skirstomųjų tinklų operatorius ir elektros energijos perdavimo sistemos operatorių ne vėliau kaip per 90 kalendorinių dienų nuo šio nutarimo įsigaliojimo dienos parengti ir Tarybai pateikti tvirtinti atnaujintus pasinaudojimo elektros tinklais tvarkos aprašus (toliau – PETA).
AB „Achema“ (toliau – Bendrovė), atsižvelgdama į Nutarimą Nr. O3E-81 bei vadovaudamasi Lietuvos Respublikos elektros energetikos įstatymu, parengė ir Tarybai 2024 m. birželio 25 d. el. paštu (reg. Nr. R1-9415) pateikė derinti Pasinaudojimo Bendrovės elektros skirstomaisiais tinklais tvarkos aprašo projektą (toliau – Projektas). Projektu siekiama nustatyti tinklų naudotojų prijungiamų įrenginių (elektrinių bei energijos kaupimo įrenginių) prijungimo prie elektros energijos skirstomųjų tinklų tvarką ir sąlygas, elektros energijos priėmimo, persiuntimo ir perskirstymo tvarką, leistinos generuoti galios apribojimus, įskaitant elektros energijos persiuntimo nutraukimo viršijus leistiną generuoti galią tvarką, elektros tinklų pralaidumų rezervavimo tvarką, elektros energijos skirstomųjų tinklų operatoriaus ir elektros tinklų naudotojų teises ir pareigas, jų tarpusavio santykius, kiek tai yra susiję su šių asmenų prieigos prie skirstomųjų tinklų užtikrinimu.
Vadovaudamasi Elektros energetikos įstatymo 11 straipsnio 1 dalimi ir Viešojo konsultavimosi dėl Valstybinės energetikos reguliavimo tarybos teisės aktų projektų taisyklių, patvirtintų Tarybos 2011 m. spalio 28 d. nutarimu Nr. O3-350 „Dėl Viešojo konsultavimosi dėl Valstybinės energetikos reguliavimo tarybos teisės aktų projektų taisyklių patvirtinimo“, 18 punktu, Taryba prašo per 15 darbo dienų nuo viešosios konsultacijos paskelbimo pateikti savo pastabas bei pasiūlymus dėl Projekto adresu Verkių g. 25C-1, LT 08223 Vilnius ar elektroniniu paštu info@vert.lt bei pastabas adresuoti taip pat ir Bendrovei siunčiant elektroniniu paštu info@achema.com.
Kontaktinis asmuo − Tarybos Dujų ir elektros departamento Atsinaujinančios energetikos ir elektros mažmeninės rinkos skyriaus patarėja Justina Malakauskaitė, tel. + 370 612 43686, el. p. justina.malakauskaite@vert.lt, Dujų ir elektros departamento Atsinaujinančios energetikos ir elektros mažmeninės rinkos skyriaus vyr. specialistė Goda Tamašauskaitė, tel. +370 614 08578, el. p. goda.tamasauskaite@vert.lt.
PRIDEDAMA. AB „Achema“ Pasinaudojimo elektros skirstomaisiais tinklais tvarkos aprašo projektas, 172 lapai.

. Lietuvos Respublikos energetikos ministerija; 
. Lietuvos Respublikos specialiųjų tyrimų tarnyba; 
. Valstybinė vartotojų teisių apsaugos tarnyba; 
. AB „Energijos skirstymo operatorius“; 
. LITGRID AB; 
. Lietuvos atsinaujinančių išteklių energetikos konfederacija; 
. Lietuvos pramonininkų konfederacija; 
. Lietuvos elektros energetikos asociacija; 
. Lietuvos saulės energetikos asociacija; 
. Lietuvos vėjo elektrinių asociacija; 
. UAB „Dainavos elektra“; 
. AB „Achema“; 
. AB „Akmenės cementas“.

